b'\n_START_ARTICLE_\nKrus ng Serbisyo ni Quezon\n_START_PARAGRAPH_\nAng Krus ng Serbisyo ni Quezon (Ingles: Quezon Service Cross) ay ang pinakamataas na pambansang pagkilala ng Republika ng Pilipinas. Iginawad ito sa aanim na Pilipino pa lamang mula nang ito ay likhain noong 1946.\n_START_SECTION_\nKasaysayan\n_START_PARAGRAPH_\nNilikha ang gawad ng Magkasamang Kapasyahan Blg. 4, may petsang Oktubre 21, 1946 ng Unang Kongreso ng Pilipinas. May tibay ng isang batas ang isang magkasamang kapasyahan ng Kongreso ng Pilipinas. Ang Krus ng Serbisyo ni Quezon ay isang parangal na iginagawad ng Pangulo ng Pilipinas na may pagsang-ayon ng Kongreso ng Pilipinas sa mga mamamayang Pilipino na "nagsagawa ng paglilingkod sa bansa na sa gayong paraan at antas ay nakapagdagdag ng karangalan para sa Republika ng Pilipinas, o upang mag-ambag sa pangmatagalang pakinabang ng kaniyang mamamayan."_NEWLINE_Ang pagmumungkahi ng mga kandidato para sa Krus ng Serbisyo ni Quezon ay nangangailangan ng pagsasaad ng mga paglilingkod na naisagawa na karapat-dapat na parangalan at isinasagawa lamang kapag ang paglilingkod na naisagawa o naiambag ay maaaring masukat sa sukat na itinatag sa pamamagitan ng kung ano ang mga tuntunin ng pinagsamang resolusyon "ang pakinabang" ng namayapang si Pangulong Manuel L. Quezon, kung saan hinango ang ngalan ng dekorasyon._NEWLINE_Ang Krus ng Serbisyo ni Quezon ay iminungkahi ni Dating Pangulong Manuel A. Roxas. Natatawag din itong Pangkongresong Krus ng Serbisyo ni Quezon, dahil ang paggawad nito ay nangangailangan ng pag-apruba ng Kongreso ng Pilipinas, at minsan lamang kung igawad.'